Hartvig Müller

Hartvig Müller (født ca. 1716, død 1793 i København) var en orgelbygger som arbeidet i Danmark og Norge.

Müller virket primært som orgelbygger, men leverte i 1750-årene også billedskjærerarbeider til kirkeinteriør i Danmark. Til Frederiksberg kirke ved København bygget han både selve orgelet og fasaden med rokokkoutsmykninger. Til Larvik kirke leverte han figurene Troen, Håpet, Kjærligheten og Tålmodigheten, skåret i København av snekkermester Hendrich Rohde.Sporet opp gamle kirkefigurer i Østlandsposten, op.no. Besøkt 20. mars 2016 

Alteret i Frederiksvern kirke (Stavern) fikk Müller i entreprise i konkurranse med billedhugger Simon Carl Stanley (1703–1761). Her leverte han seks, hvitlakkerte englefigurer med forgyldninger som omgir altertavlen. Det vites ikke om Müller alene var entreprenør, eller om han også var kunstnerisk ansvarlig for de figurer han leverte.Hartvig Müller, Kunstindeks Danmark. Besøkt 20. mars 2016  

 Verker i utvalg 
 Orgel i Budolfi kirke, Aalborg
 Orgel i Christians kirke i København
 Orgel i Dreslette kirke på Fyn
 Reparasjoner på Raphaelisorgelet i Roskilde domkirke
 Orgel til Zebaothskirken i Christiansted
 Orgel til Frederiksberg kirke
 Englefigurer til Frederiksvern kirke

 Referanser 

Kategori:Orgelbyggere
Kategori:Dødsfall i 1793